डीसीपी (दक्षिण पूर्व) डॉ. एम बी बोरालिंगाइयघ ने कहा, ‘अरुणाचल प्रदेश के एक छात्र की पिटाई की गई और पुलिस छात्र के दावे की जांच कर रही है कि उसे अत्यधिक पानी का इस्तेमाल करने के लिए उसके मकान मालिक का जूता चाटने पर मजबूर किया गया.’ मकान मालिक की पहचान हेमंत कुमार के तौर पर की गई है. उन्होंने कहा कि क्राइस्ट यूनिवर्सिटी के चतुर्थ सेमेस्टर के छात्र हिगियो गुंटे की शिकायत पर एक मामला दर्ज किया गया है. उन्होंने बताया कि घटना छह मार्च को हुई थी और एक मामला गुरुवार को दर्ज किया गया. उन्होंने बताया कि कुमार ने आत्मसमर्पण कर दिया है और पुलिस मामले की जांच कर रही है.